ddrg/super_eurlex huggingface dataset:
C 244/8

Iris Oifigiúil an Aontais Eorpaigh

Breithiúnas na Cúirte (an Mór-Dhlísheomra) an 3 Bealtaine 2022 (iarraidh ar réamhrialú ón Úřad pro přístup k dopravní infrastruktuře – Poblacht na Seice) – CityRail, a.s. v Správa železnic, státní organizace

(Cás C-453/20) (1)

(Tarchur chun réamhrialú - Airteagal 267 CFAE - An coincheap “cúirt nó binse” - Critéir struchtúracha agus fheidhmiúla - Cúraimí breithiúnacha agus riaracháin a fheidhmiú - Treoir 2012/34/AE - Airteagail 55 agus 56 - Comhlacht rialála náisiúnta aonair um fhaireachán ar an earnáil iarnróid - Udarás maoirseachta earnála atá neamhspléach - Cumhacht chun ghníomhú ar a thionscnamh féin - Cumhacht chun pionóis a fhorchur - Cinntí atá faoi réir athbhreithniú breithiúnach - Do-ghlacthacht na hiarrata ar réamhrialú)

(2022/C 244/09)

Teanga an cháis: An tSeicis

An chúirt a rinne an tarchur

Úřad pro přístup k dopravní infrastruktuře

Páirtithe sna príomhimeachtaí

Iarratasóir: CityRail a.s.

Cosantóir: Správa železnic, státní organizace

Tríú páirtí: ČD Cargo, a.s.

An chuid oibríochtúil

Tá an tarchur chun réamhrialú ón Úřad pro přístup k dopravní infrastruktuře (An Oifig um Rochtain ar Bhonneagar Iompair, Poblacht na Seice) do-ghlactha.

(1) IO C 62, an 22.02.2021.
Breithiúnas na Cúirte (an Dara Dlísheomra) an 5 Bealtaine 2022 (iarraidh ar réamhrialú ón Conseil d'État – an Fhrainc) – Association France Nature Environnement v Premier ministre, Ministre de la Transition écologique et solidaire

(Cás C-525/20) (1)

(Tarchur chun réamhrialú - Comhshaol - Treoir 2000/60/CE - Creat do ghníomhaíocht an Aontais Eorpaigh i réimse an bheartais uisce - Airteagal 4(1)(a) - Cuspóirí comhshaoil a bhaineann le huisce dromchla - Oibleagáid ar na Ballstáit gan clár nó tionscadal a d’fhéadfadh a bheith ina chúis le meath ar stádas coirp uisce dromchla a údarú - An coincheap “meath” ar stádas coirp uisce dromchla - Airteagal 4(6) agus (7) - Maoluithe ar an toirmeasc ar mheath - Coinníollacha - Clár nó tionscadal a bhfuil iarmhairtí sealadacha gearrthréimhseacha agus fadtéarmacha acu ar stádas coirp uisce dromchla)

(2022/C 244/10)

Teanga an cháis: an Fhraincis

An chúirt a rinne an tarchur

Conseil d'État

Páirtithe sna príomhimeachtaí

Iarratasóir: Association France Nature Environnement

Cosantóirí: Premier ministre, Ministre de la Transition écologique et solidaire

An chuid oibríochtúil

Ní mór Airteagal 4 de Threoir 2000/60/CE ó Pharlaimint na hEorpa agus ón gComhairle an 23 Deireadh Fómhair 2000 lena mbunaítear creat do ghníomhaíocht Chomhphobail i réimse an bheartais uisce a léirmhíniú ar chaoi nach gceadaítear do na Ballstáit, agus measúnú á dhéanamh acu ar chomhoiriúnacht cláir nó tionscadail faoi leith a bhfuil sé mar chuspóir aige meath ar cháilíocht an uisce a chosc, neamhaird a dhéanamh ar thionchair shealadacha ghearrthréimhseacha nach bhfuil iarmhairtí fadtéarmacha ag baint leo, ach amháin má tá sé soiléir nach bhfuil ach éifeacht bheag ag tionchair den sórt sin, de réir a nádúir, ar stádas na gcorp uisce lena mbaineann agus nach féidir leo a bheith ina gcúis le “meath”, de réir bhrí na forála sin. Nuair a chinneann na húdaráis náisiúnta inniúla, faoi chuimsiú an nós imeachta um údarú do chlár nó do thionscadal, gur dócha go mbeidh meath den sórt sin ag eascair as an gclár nó an tionscadal sin, ní féidir an clár nó an tionscadal sin a údarú, fiú más de chineál sealadach é an meath sin, ach amháin má chomhlíontar na coinníollacha dá bhforáiltear in Airteagal 4(7) den Treoir sin.

(1) IO C 35, 01.02.2021
2.

Ní mór Airteagal 201 de Threoir 2006/112/CE ón gComhairle an 28 Samhain 2006 maidir leis an gcóras comhchoiteann cánach breisluacha a léirmhíniú amhail nach féidir freagracht as cáin bhreisluacha a íoc i leith allmhairí a leagan ar an ionadaí indíreach custaim, go comhpháirteach agus go leithleach leis an allmhaireoir, in éagmais forálacha náisiúnta lena gceaptar nó lena n-ainmnítear an t-ionadaí go soiléir agus go sainráite mar dhuine atá freagrach as an gcáin sin a íoc, nó lena n-aithnítear é ar an gcaoi chéanna.
2)

Ní mór Airteagal 157 CFAE agus Airteagal 5(c) de Threoir 2006/54 a léirmhíniú sa chaoi nach gcuirtear cosc leo ar reachtaíocht náisiúnta lena bhforáiltear do choigeartú céimlaghdaitheach bliantúil ar mhéid na bpinsean scoir státseirbhíseach náisiúnta de réir mhéid an phinsin sin, agus easpa iomlán coigeartaithe thar méid áirithe pinsin, sa chás go ndéantar difear diúltach leis an rialachán sin do chomhréir de thairbhithe fireanna atá i bhfad níos mó ná na tairbhithe baineanna, ar choinníoll go saothrófaí leis na rialacháin sin, ar bhealach comhleanúnach agus córasach, na cuspóirí chun maoiniú inbhuanaithe pinsean scoir a áirithiú agus chun an bhearna a laghdú idir leibhéil na bpinsean arna maoiniú ag an Stát, gan dul thar a bhfuil riachtanach chun na cuspóirí sin a bhaint amach.
Breithiúnas na Cúirte (an Tríú Dlísheomra) an 5 Bealtaine 2022 (iarraidh ar réamhrialú ón Audiencia Provincial de La Coruña – an Spáinn) – Banco Santander, SA v J.A.C., M.C.P.R.

(Cás C-410/20) (1)

(Tarchur chun réamhrialú - Treoir 2014/59/AE - Réiteach institiúidí creidmheasa agus gnólachtaí infheistíochta - Prionsabail ghinearálta - Airteagal 34(1) - Tarrtháil inmheánach - Éifeachtaí - Airteagal 53(1) agus (3) - Dímheas ionstraimí caipitil - Airteagal 60(2)(1)(b) agus (c) - Airteagail 73 go 75 - Cearta scairshealbhóirí agus chreidiúnaithe a chosaint - Treoir 2003/71/CE - Réamheolaire a fhoilsiú nuair a thairgtear urrúis don phobal nó nuair a ligtear isteach iad chun a dtrádála - Airteagal 6 - Faisnéis mhícheart sa réamheolaire - Caingean dliteanais arna tabhairt tar éis cinnidh réitigh - Caingean ag iarraidh an conradh ceannaithe scaireanna a neamhniú arna tabhairt i gcoinne chomharba uilíoch na hinstitiúide creidmheasa atá faoi réir cinnidh réitigh)

(2022/C 244/08)

Teanga an cháis: an Spáinnis

An chúirt a rinne an tarchur

Audiencia Provincial de La Coruña

Páirtithe sna príomhimeachtaí

Iarratasóir: Banco Santander, SA

Cosantóirí: J.A.C., M.C.P.R.

An chuid oibríochtúil

Ní mór comhfhorálacha Airteagal 34(1)(a), Airteagal 53(1) agus (3), agus Airteagal 60(2)(1)(b) agus (c) de Threoir 2014/59/AE ón gComhairle Eorpach Pharlaimint agus ón gComhairle an 15 Bealtaine 2014 lena mbunaítear creat le haghaidh théarnamh agus réiteach institiúidí creidmheasa agus gnólachtaí infheistíochta agus lena leasaítear Treoir 82/891/CEE ón gComhairle agus Treoracha 2001/24/CE, 2002/47/CE, 2004/25/CE, 2005/56/CE, 2007/36/CE, 2011/35/AE, 2012/30/AE agus 2013/36/AE, agus Rialachán (AE) Uimh. 1093/2010 agus Rialachán (AE) Uimh. 648/2012 ó Pharlaimint na hEorpa agus ón gComhairle, a léirmhíniú sa chaoi go gcuirtear cosc leo, tar éis díluacháil iomlán ar scaireanna de scairchaipiteal institiúide creidmheasa nó gnólachta infheistíochta atá faoi réir nós imeachta réitigh, ar chaingean arna tabhairt ag na daoine a fuair scaireanna, faoi chuimsiú thairiscint tosaigh don phobal arna heisiúint ag an institiúid nó an gnólacht sin, roimh nós imeachta réitigh den sórt sin a oscailt, i gcoinne na hinstitiúide nó an ghnólachta sin nó i gcoinne an eintitis a tháinig i gcomharbas dó, caingean shibhialta a eascraíonn as an bhfaisnéis a cuireadh ar fáil sa réamheolaire, dá bhforáiltear in Airteagal 6 de Threoir 2003/71/CE ó Pharlaimint na hEorpa agus ón gComhairle an 4 Samhain 2003 maidir leis an réamheolaire a bheidh le foilsiú nuair a thairgfear urrúis don phobal nó nuair a ligfear isteach iad chun a dtrádála agus lena leasaítear Treoir 2001/34/CE, arna leasú le Treoir 2008/11/CE ó Pharlaimint na hEorpa agus ón gComhairle, an 11 Márta 2008, nó ar chaingean le haghaidh neamhniú an chonartha maidir le ceannach na scaireanna sin, a mbeidh de thoradh uirthi, i bhfianaise a éifeacht chúlghabhálach, go n-aisghabhfar luach coibhéiseach na scaireanna sin, móide ús ó dháta críochnaithe an chonartha sin.

(1) IO C 423, 07.12.2020
1)

Ní mór clásal 4(1) den Chomhaontú maidir le hobair pháirtaimseartha, arna thabhairt i gcrích an 6 Meitheamh 1997, mar a leagtar amach san iarscríbhinn a ghabhann le Treoir 97/81/CE ón gComhairle an 15 Nollaig 1997 i ndáil leis an gComhaontú Réime maidir le hobair pháirtaimseartha arna thabhairt i gcrích ag UNICE, CEEP agus ETUC, arna leasú le Treoir 98/23/CE ón gComhairle, an 7 Aibreán 1998 a léirmhíniú sa chaoi go gcuirtear cosc leis ar reachtaíocht agus ar chleachtais náisiúnta lena ndéanfar comhalta den fhoireann acadúil a bhfuil cúram teagaisc lánaimseartha air a cheapadh go huathoibríoch ar bhonn buan, gan aon chúis oibiachtúil seachas an cúram sin a bheith air go lánaimseartha, fad is atá comhalta den fhoireann acadúil a bhfuil cúram páirtaimseartha air á cheapadh ar bhonn buan nó á fhostú ar bhonn sealadach.
Breithiúnas na Cúirte (an Dara Dlísheomra) an 5 Bealtaine 2022 – an Coimisiún Eorpach v Stefano Missir Mamachi di Lusignano e.a.

(Cás C-54/20 P) (1)

(Achomharc - Seirbhís Shibhialta - Dliteanas neamhchonarthach an Aontais Eorpaigh bunaithe ar mhainneachtain institiúide a hoibleagáid a chomhlíonadh chun a hoifigigh a chosaint - Toscaireacht ón gCoimisiún Eorpach chuig Maracó - Oifigeach a dúnmharaíodh - Damáiste neamhábhartha a d’fhulaing deartháir agus deirfiúr an oifigigh - Leigheas dlí - Airteagail 270, 268 agus 340 CFAE - Rialacháin Foirne Oifigigh an Aontais Eorpaigh - Airteagail 40, 42b, 55a, 73, 90 agus 91 - Coincheap an “duine lena mbaineann” - Foras)

(2022/C 244/04)

Teanga an cháis: an Iodáilis

Páirtithe

Iarratasóir: an Coimisiún Eorpach (ionadaithe: B. Schima, T. S. Bohr agus G. Gattinara, Gníomhairí)

Páirtithe eile sna himeachtaí: Stefano Missir Mamachi di Lusignano, Maria Letizia Missir Mamachi di Lusignano (ionadaithe: F. Di Gianni, G. Coppo agus A. Scalini, avvocati), Anne Jeanne Cécile Magdalena Maria Sintobin, Carlo Amadeo Missir Mamachi di Lusignano, Giustina Missir Mamachi di Lusignano, Tommaso Missir Mamachi di Lusignano, Filiberto Missir Mamachi di Lusignano

An chuid oibríochtúil

1) Diúltaítear don achomharc.

2) Ordaítear don Choimisiún Eorpach na costais arna dtabhú ag Stefano Missir Mamachi di Lusignano agus Mme Maria Letizia Missir Mamachi di Lusignano a íoc, chomh maith lena chostais féin.

(1) IO C 209, 22.06.2020
Breithiúnas na Cúirte (an Ceathrú Dlísheomra) an 12 Bealtaine 2022 (iarraidh ar réamhrialú ón Sąd Okręgowy w Poznaniu – an Pholainn) – W. J. v L. J. agus J. J., arna n-ionadú go dlíthiúil ag A. P.,

(Cás C-644/20) (1)

(Tarchur chun réamhrialú - Comhar breithiúnach in ábhair shibhialta - Dlínse, dlí is infheidhme, aithint agus cur chun feidhme cinntí maidir le hoibleagáidí cothabhála - Cinneadh an dlí is infheidhme - Prótacal na Háige ar an Dlí is Infheidhme maidir le hOibleagáidí Cothabhála - Airteagal 3 - Gnáthchónaí an chreidiúnaí - Am chun gnáthchónaí a chinneadh - Coimeád linbh éagóraigh)

(2022/C 257/11)

Teanga an cháis: an Pholainnis

An chúirt a rinne an tarchur

Sąd Okręgowy w Poznaniu

Páirtithe sna príomhimeachtaí

Iarratasóir: W. J.

Cosantóirí: L. J. agus J. J., arna n-ionadú go dlíthiúil ag A. P.,

An chuid oibríochtúil

Ní mór Airteagal 3 de Phrótacal na Háige an 23 Samhain 2007 ar an Dlí is Infheidhme maidir le hOibleagáidí Cothabhála, arna fhormheas thar ceann an Chomhphobail Eorpaigh le Cinneadh 2009/941/CE ón gComhairle an 30 Samhain 2009 a léirmhíniú sa chaoi, d’fhonn an dlí is infheidhme a chinneadh maidir le héileamh ar chothabháil le haghaidh leanbh mionaoiseach ar aistrigh duine dá thuismitheoirí é chuig críoch Bhallstáit, nach leor chun go gcuirfear bac ar an leanbh gnáthchónaí a fháil ar chríoch an Bhallstáit sin, gur ordaigh cúirt den Bhallstát sin, i gcomhthéacs imeachtaí ar leithligh, an leanbh sin a chur ar ais go dtí an Ballstát ina raibh gnáthchónaí air lena thuismitheoirí díreach i ndiaidh a aistrithe.

(1) IO C 53, 15.02.2021
Breithiúnas na Cúirte (an Chéad Dlísheomra) an 5 Bealtaine 2022 (iarraidh ar réamhrialú ón Cour de cassation – an Fhrainc) – imeachtaí cóiriúla i gcoinne BV

(Cás C-570/20) (1)

(Tarchur chun réamhrialú - Cáin bhreisluacha (CBL) - Treoir 2006/112/CE - Cáin atá dlite a cheilt ar shlí chalaoiseach - Pionóis - Reachtaíocht náisiúnta lena bhforáiltear do phionós riaracháin agus do phionós cóiriúil i ndáil leis na gníomhaíochtaí céanna - Cairt um Chearta Bunúsacha an Aontais Eorpaigh - Airteagal 49 - Airteagal 50 - An prionsabal ne bis in idem - Airteagal 52(1) - Teorainneacha ar an bprionsabal ne bis in idem - Ceanglas chun rialacha soiléire agus beachta a leagadh síos - Féidearthacht chun léirmhíniú na gcúirteanna náisiúnta ar an reachtaíocht náisiúnta a chur san áireamh - Riachtanas chun rialacha a leagadh síos lena n-áirithítear comhréireacht na bpionós go léir a ghearrtar - Pionóis de chineál difriúil)

(2022/C 257/10)

Teanga an cháis: an Fhraincis

An chúirt a rinne an tarchur

Cour de cassation

Páirtithe sna príomhimeachtaí cóiriúla

BV

i láthair: Direction départementale des finances publiques de la Haute-Savoie

An chuid oibríochtúil

Ní mór an ceart bunúsach a ráthaítear in Airteagal 50 den Chairt um Chearta Bunúsacha an Aontais Eorpaigh, i gcomhar le hAirteagal 52(1) den Chairt, a léirmhíniú sa chaoi

— nach gcuirtear cosc leis, nach n-eascraíonn an teorannú ar charnadh ionchúiseamh agus sáruithe de chineál cóiriúil i gcásanna de cheilt ar shlí chalaoiseach nó neamhghníomhaíochtaí dearbhaithe maidir le cáin bhreisluacha (CBL) dá bhforáiltear le rialacha náisiúnta sna cásanna is tromchúisí ach as cásdlí bunaithe lena léirmhínítear, ar bhealach sriantach, na forálacha dlíthiúla lena sainmhínítear na coinníollacha faoina gcuirtear an carnadh sin i bhfeidhm, ar chuntar go bhfuil sé intuartha go réasúnta, nuair a dhéantar an sárú, go bhféadfadh an sárú sin a bheith ina ábhar do charnadh ionchúiseamh agus pionós de chineál cóiriúil, ach

— go gcuirtear cosc leis, le rialacha náisiúnta nach n-áirithíonn, i gcás carnadh phionós airgeadais agus pianbhreith choimeádta, ag rialacha soiléire agus beachta, más iomchuí, mar a rinne na cúirteanna náisiúnta léirmhíniú orthu, nach dtéann na pionóis go léir a ghearrtar thar thromchúis an tsáraithe a aithníodh.

(1) IO C 28, 25.01.2021
Breithiúnas na Cúirte Breithiúnais (an Dara Dlísheomra) an 12 Bealtaine 2022 (iarraidh ar réamhrialú ón Conseil d’État – an Fhrainc) – Schneider Electric SE agus páirtithe eile v Premier ministre, Ministre de l’Economie, des Finances et de la Relance

(Cás C-556/20) (1)

(Tarchur chun réamhrialú - Comhfhogasú dlíthe - Treoir 90/435/CE - Córas comhchoiteann cánach is infheidhme i gcás máthairchuideachtaí agus fochuideachtaí de chuid Ballstát éagsúil - Airteagail 4 agus 7(2) - Cánachas eacnamaíoch dúbailte ar dhíbhinní a chosc)

(2022/C 257/09)

Teanga an cháis: an Fhraincis

An chúirt a rinne an tarchur

Conseil d’État

Páirtithe sna príomhimeachtaí

Iarratasóirí: Schneider Electric SE, Axa SA, BNP Paribas SA, Engie SA, Orange SA,

L’Air Liquide, société anonyme pour l’étude et l’exploitation des procédés Georges Claude

Cosantóirí: Premier ministre, Ministre de l’Economie, des Finances et de la Relance

An chuid oibríochtúil

Ní mór Airteagal 4(1) de Threoir 90/435/CEE ón gComhairle an 23 Iúil 1990 maidir le córas comhchoiteann cánach is infheidhme i gcás máthairchuideachtaí agus fochuideachtaí de chuid Ballstát éagsúil a léirmhíniú sa chaoi go gcuirtear cosc leis le rialacha náisiúnta lena bhforáiltear go bhfuil máthairchuideachta faoi dhliteanas cáin iarchoimeádta a íoc i gcás athdháileadh brabús a d’íoc a fochuideachta dá scairsealbhóirí, ag a bhfuil bronnadh creidmheasa cánach mar thoradh air sin, nuair nár gearradh cáin chorparáide ar na brabúis sin ar an ngnáth-ráta, toisc go dtéann na suimeanna dlite de bhun na cánach iarchoimeádta sin thar an uasteorainn de 5 % dá bhforáiltear in Airteagal 4(2) den Treoir sin. Ní chumhdaítear rialacha den sórt sin le hAirteagal 7(2) den Treoir sin.

(1) IO C 9, 11.01.2021
1)

Ní mór Airteagal 102 CFAE a léirmhíniú sa chaoi, d’fhonn cleachtas mí-úsáid ceannasachta a shuí, gur leor, d’údarás iomaíochta, a chruthú go bhféadfadh an cleachtas sin dochar a dhéanamh don struchtúr iomaíochta éifeachtaí atá i bhfeidhm ar an margadh i dtrácht, ach amháin má léiríonn an chuideachta cheannasach lena mbaineann go ndéantar frithchothromú, nó fiú sárú, ar na héifeachtaí frithiomaíocha a d’fhéadfadh a bheith ag an gcleachtas sin le héifeachtaí dearfacha do thomhaltóirí, go háirithe maidir leis an bpraghas, leis an rogha, leis an gcaighdeán agus leis an nuálaíocht.
2)

Ordaítear do Zhejiang Jiuli Hi-Tech Metals Co. Ltd, chomh maith lena costais féin, costais an Choimisiúin Eorpaigh a íoc.
Breithiúnas na Cúirte (an tOchtú Dlísheomra) an 12 Bealtaine 2022 (iarraidh ar réamhrialú ón Spetsializiran nakazatelen sad – an Bhulgáir) – Imeachtaí arna dtionscnamh ag RR, JG

(Cás C-505/20) (1)

(Tarchur chun réamhrialú - Comhar breithiúnach in ábhair choiriúla - Ionstraimeachtaí na coireachta agus fáltais ón gcoireacht a reo agus a choigistiú san Aontas Eorpach - Treoir 2014/42/UE - Airteagal 4 - Coigistiú - Airteagal 7 - Reo - Airteagal 8 - Ráthaíochtaí nós imeachta - Maoin a bhaineann le tríú duine sna himeachtaí cóiriúla a reo agus a choigistiú - Rialacha náisiúnta nach bhforálann do chaingean do thríú páirtithe le linn na n-imeachtaí breithiúnacha agus nach gceadaíonn aon tabhairt ar ais na maoine sin roimh chlabhsúr na n-imeachtaí coiriúla)

(2022/C 257/08)

Teanga an cháis: an Bhulgáiris

An chúirt a rinne an tarchur

Spetsializiran nakazatelen sad

Páirtithe sna príomhimeachtaí

Iarratasóirí: RR, JG

Tríú páirtí: Spetsializirana prokuratura

An chuid oibríochtúil

1) Ní mór Airteagal 8(1) de Threoir 2014/42/AE ó Pharlaimint na hEorpa agus ón gComhairle an 3 Aibreán 2014 maidir le hionstraimeachtaí na coireachta agus fáltais ón gcoireacht a reo agus a choigistiú san Aontas Eorpach a léirmhíniú sa chaoi go gcuirtear cosc leis ar rialacha náisiúnta lena bhforáiltear, i gcás ina reoitear maoin a mheastar gur ionstraimeacht nó fáltas ciona í, nach bhfuil aon cheart ag úinéir na maoine sin, mar thríú páirtí bona fide, le linn céim bhreithiúnach na n-imeachtaí coiriúla, dul os comhair na cúirte inniúla chun a iarraidh go dtabharfaí an mhaoin sin ar ais.

2) Ní mór Airteagal 4(1) de Threoir 2014/42 a léirmhíniú sa chaoi go gcuirtear cosc leis ar rialacha náisiúnta lena n-eisiatar coigistiú maoine ar le tríú páirtí bona fide í agus a úsáideadh mar ionstraimeacht ciona, lena n-áirítear sa chás inar chuir an tríú páirtí sin an mhaoin sin ar fáil go buan don duine a ionchúisítear.

(1) IO C 9, 11.01.2021
1)

Cuirtear ordú Chúirt Ghinearálta an Aontais Eorpaigh an 2 Iúil 2020, Klein v an Coimisiún (T-562/19, EU:T:2020:300) ar neamhní a mhéid a rinne an Chúirt Ghinearálta caingean Christoph Klein a dhíbhe toisc é a bheith do-ghlactha, caingean a bhí bunaithe ar Airteagal 265 CFAE agus lenar iarr sé go n-aithneofaí gur theip ar an gCoimisiún Eorpach, go neamhdhleathach, gníomhú i gcomhthéacs an nós imeachta um chlásal coimirce a bhunaigh Poblacht Chónaidhme na Gearmáine an 7 Eanáir 1998 agus gur theip air cinneadh a ghlacadh i gcomhréir le Treoir 93/42/CEE ón gComhairle an 14 Meitheamh 1993 maidir le feistí leighis, i leith na feiste Inhaler Broncho Air®.
Breithiúnas na Cúirte (an Séú Dlísheomra) an 12 Bealtaine 2022 (iarraidh ar réamhrialú ón Tribunal Judicial da Comarca de Braga – Juízo do Trabalho de Barcelos – an Phortaingéil) – GD, ES v Luso Temp – Empresa de Trabalho Temporário SA

(Cás C-426/20) (1)

(Tarchur chun réamhrialú - Beartas sóisialta - Treoir 2008/104/CE - Obair ghníomhaireachta shealadach - Airteagal 5(1) - Prionsabal na córa comhionainne - Airteagal 3(1)(f) - Coincheap de “coinníollacha riachtanacha oibre agus fostaíochta d’oibrithe gníomhaireachta sealadacha” - Liúntas le híoc as na laethanta saoire bliantúla le pá nár glacadh agus i leith na préimhe saoire comhfhreagraí i gcás go gcuirtear deireadh leis an gcaidreamh oibre)

(2022/C 257/06)

Teanga an cháis: an Phortaingéilis

An chúirt a rinne an tarchur

Tribunal Judicial da Comarca de Braga – Juízo do Trabalho de Barcelos

Páirtithe sna príomhimeachtaí

Iarratasóirí: GD, ES

Cosantóir: Luso Temp – Empresa de Trabalho Temporário SA

An chuid oibríochtúil

Ní mór an chéad fhomhír d’Airteagal 5(1) de Threoir 2008/104/CE ó Pharlaimint na hEorpa agus ón gComhairle an 19 Samhain 2008 maidir le hobair ghníomhaireachta shealadach i gcomhar le hAirteagal 3(1)(f) den Treoir chéanna a léirmhíniú sa chaoi go gcuirtear cosc léi ar rialacha náisiúnta lena bhforáiltear go bhfuil an liúntas is féidir le hoibrithe gníomhaireachta sealadacha a éileamh, i gcás go gcuirtear deireadh lena gcaidreamh oibre le gnóthas úsáideora, as na laethanta saoire bliantúla le pá nár glacadh agus i leith na préimhe saoire comhfhreagraí, níos ísle ná an liúntas a bhféadfadh oibrithe a éileamh, sna dálaí céanna agus ar an mbonn céanna, dá mba rud é gur earcaigh an gnóthas úsáideora iad go díreach chun an post céanna a ghlacadh le linn na tréimhse céanna.

(1) IO C 423, 07.12.2020
Breithiúnas na Cúirte (an Ceathrú Dlísheomra) an 12 Bealtaine 2022 (iarraidh ar réamhrialú ón Consiglio di Stato – an Iodáil) – Comune di Lerici v Provincia di La Spezia

(Cás C-719/20) (1)

(Tarchur chun réamhrialú - Soláthar poiblí - Bainistiú dramhaíola - Dámhachtain inmheánach - Treoir 2014/24/AE - Airteagail 12 agus 72 - Cailleadh coinníollacha de “rialú comhchosúil” i ndiaidh chomhcheangail gnóthas - Féidearthacht d’oibreoir a thagann i ndiaidh leanúint le cur ar fáil na seirbhíse)

(2022/C 257/13)

Teanga an cháis: an Iodáilis

An chúirt a rinne an tarchur

Consiglio di Stato

Páirtithe sna príomhimeachtaí

Iarratasóir: Comune di Lerici

Cosantóir: Provincia di La Spezia

Tríú páirtí: IREN SpA, ACAM Ambiente SpA

An chuid oibríochtúil

Ní mór Treoir 2014/24/AE ó Pharlaimint na hEorpa agus ón gComhairle an 26 Feabhra 2014 maidir le soláthar poiblí agus lena n-aisghairtear Treoir 2004/18/CE a léirmhíniú sa chaoi go gcuirtear cosc léi ar rialacha nó cleachtas náisiúnta faoinar féidir leis an oibreoir eacnamaíoch a fhaigheann eintiteas inmheánach, trí nós imeachta tairisceana, ar eintiteas é ar a dámhadh comhlíonadh conartha phoiblí ar dtús, gan glaoch ar iomaíocht, agus ar rialaigh an t-údarás conarthach é, ar bhealach comhpháirteach, ar chaoi a bhí comhchosúil leis an rialú a rinne sé ar a sheirbhísí féin, leanúint ar aghaidh, go huathoibríoch, leis an gcomhlíonadh sin, i gcás nach ndéanann an t-údarás conarthach rialú den sórt sin ar an oibreoir sin agus nach bhfuil aon chuid dá chaipiteal ina sheilbh aige.

(1) IO C 79, 08.03.2021
Breithiúnas na Cúirte (an Dara Dlísheomra) an 12 Bealtaine 2022 – an Coimisiún Eorpach v Hansol Paper Co. Ltd, European Thermal Paper Association (ETPA)

(Cás C-260/20 P) (1)

(Achomharc - Dumpáil - Rialachán Cur Chun Feidhme (AE) 2017/763 - Allmhairí páipéir theirmeach éadrom ar leith de thionscnamh Poblacht na Cóiré - Dleacht frithdhumpála chinntitheach - Rialachán (AE) 2016/1036 - Airteagail 6, 16 agus 18 - Fianaise - Faisnéis a tugadh lasmuigh de fhreagra ar cheistneoir frithdhumpála - Ualú díolacháin a théann i bhfeidhm ar an ríomh dumpála - Airteagal 2(1) agus (3) - Ríomh an ghnáthluacha - Ordlathas na modhanna ríomha - Airteagal 3(2) agus (3) - Díobháil - Ríomh an chorrlaigh gearrdhíola - Cros-achomharc - Airteagal 2(11) - Fíor-mhéid na dumpála - Airteagal 18 - Díolúine ó fhreagra a thabhairt ar cheistneoir frithdhumpála - Easnamh neamh-chomhoibrithe)

(2022/C 257/04)

Teanga an cháis: an Béarla

Páirtithe

Iarratasóir: An Coimisiún Eorpach (ionadaithe: ar dtús ag J.-F. Brakeland agus A. Demeneix, agus ina dhiaidh sin ag J.-F. Brakeland agus G. Luengo, Gníomhairí)

Páirtithe eile sna himeachtaí: Hansol Paper Co. Ltd (ionadaithe: J.-F. Bellis, B. Servais agus V. Crochet, avocats), European Thermal Paper Association (ETPA) (ionadaithe: H. Hobbelen, B. Vleeshouwers, K. Huyghebaert, advocaten, agus J. Rivas, abogado)

An chuid oibríochtúil

1) Diúltaítear don phríomh-achomharc agus don chros-achomharc.

2) Ordaítear don Choimisiún Eorpach na costais a bhaineann leis an bpríomh-achomharc a íoc.

3) Ordaítear do European Thermal Paper Association (ETPA) na costais a bhaineann leis an gcros-achomharc a íoc.

(1) IO C 271, 17.08.2020